**❖ Farské oznamy ❖**

**3. adventná nedeľa**

(Nedeľa *Radujte sa!* ǀ Liturgický týždeň: 13.12. – 19.12.2020)

▪ **Liturgický kalendár:**

*Pondelok*: Sv. Jána z Kríža, kňaza a učiteľa Cirkvi

*Utorok*: Sv. Spiridion, spomienka

*Nedeľa*: 4. adventná nedeľa

▪ Sv. omše v týždni v našej farnosti sú nasledovne: vo farskom kostole v Topoľčanoch sv. omše sú každý deň od pondelka do soboty: vždy ráno rorátne sv. omše o 6.00 (vrátane soboty), potom o 8.00 a večer o 18.30 hod. V nedeľu sv. omše budú vo všetkých zaužívaných časoch (6.00/7.30/9.00/10.30/18.30 hod.). Na filiálke v Nemčiciach sv. omše budú v stredu a piatok o 18.00 a v nedeľu o 9.00 hod.

▪ Svätý otec pápež František vyhlásil pre celú Cirkev na obdobie od 8.12.2020 do 8.12.2021 ***Rok svätého Jozefa***, ktorého vyzýva dať do väčšej pozornosti a pobožností.

▪ Možnosť sv. spovede pre našich farníkov pred vianočnými sviatkami bude v sobotu 19. decembra, kedy budeme spovedať takmer po celý deň – a to už ráno pred oboma sv. omšami vo farskom kostole od 5.30 a od 7.30 hod. Následne dopoludnia v čase od 10.00 hod. do 11.00 hod. na filiálke v Nemčiciach. A popoludní opäť po celé popoludnie zas v našom kostole v Topoľčanoch v čase od 14.00 do 18.30 hod. V sobotu popoludní bude na našej farskej webovej stránke k dispozícii záber online kamery do nášho farského kostola, ktorá môže byť pre vás vhodnou nápoveďou, koľko ľudí sa aktuálne v kostole nachádza. Máme totiž predísť veľkému zhromažďovaniu ľudí a zachovať všetky aktuálne hygienické opatrenia. V nedeľu budeme spovedať pol hodinu pred sv. omšami a popoludní zas budeme vypomáhať spovedaním v kostole na Mravenisku.

▪ V prípade, že ostanú otvorené kostoly s možnosťou slúženia sv. omší, tak neodslúžené úmysly sv. omší z októbra a novembra 2020 sa automaticky prepísali na január 2021. Nateraz nebudeme zapisovať úmysly sv. omší na dlhšie obdobie, ale vždy len na jeden mesiac dopredu. Čiže zatiaľ na január sa priebežne môžu zapísať nové úmysly, avšak len na tie miesta, kde ostalo voľno po prepise neodslúžených úmyslov.

▪ Gymnázium Cyrila a Metoda v Nitre ponúka 17.12. o 17.00 h. online návštevu školy.

▪ V týždni bolo obetované na kostol 50,- €; na TV Lux 20,- € a na obnovu sochy Panny Márie zázračnej medaily 10; 40 a 50,- € a priamo na farský účet pre potreby farnosti bolo poslaných 50,- €. Všetkým našim dobrodincom ďakujeme, rovnako ako aj majstrom elektrikárom, ktorí vo farskom kostole opravovali elektriku a kurenárom, ktorí zas na filiálke v Nemčiciach menili kotol v kostole. V nastávajúcom týždni tam totižto vrcholí záverečná etapa generálnej opravy organa, ktorá prebiehala celý tento rok. Veľká vďaka však patrí tiež miestnej organizácii Slovenského červeného kríža za ich obetavé denno-denné nasadanie pri odberoch v Galérii Topoľčany. Všetkým menovaným vyslovujeme srdečné poďakovanie a úprimné Pán Boh zaplať a odmeň!